Tamara McKinney je v svoji karieri nastopila na zimskih olimpijskih igrah v letih 1980 v Lake Placidu, 1984 v Sarajevu in 1988 v Calgaryju. Na vseh treh igrah je nastopila v slalomu in veleslalomu, toda petkrat je odstopila, edino uvrstitev pa je dosegla leta 1984 s četrtim mestom v veleslalomu. Na svetovnih prvenstvih je osvojila naslov prvakinje v kombinaciji let 1989 ter bronaste medalje v letih 1985 in 1987 v isti disciplini ter leta 1989 v slalomu. V svetovnem pokalu je v sezoni &lt;a href="Svetovni%20pokal%20v%20alpskem%20smu%C4%8Danju%201983"&gt;1982/83&lt;/a&gt; osvojila veliki kristalni globus za skupni seštevek vseh disciplin, v sezoni &lt;a href="Svetovni%20pokal%20v%20alpskem%20smu%C4%8Danju%201984"&gt;1983/84&lt;/a&gt; pa je bila v skupnem seštevku tretja. Osvojila je tri male kristalne globuse, dva v veleslalomu in enega v slalomu ter še pet uvrstitev med prve tri v seštevku disciplin. V svetovnem pokalu je v enajstih sezonah osvojila 45 uvrstitev na stopničke in 18 zmag, po devet v slalomu in veleslalomu.